Какви качества са необходими на един счетоводител? – Нет Ит ЕООД\nюни 13, 2019 От Net It LTD Uncategorized 0 коментари\nСчетоводството е отговорна, ценена и уважавана професия по света. В нея има много натоварващи и стресови моменти и ако не се практикува с голямо желание, не е постижимо професионално израстване и реализация. За някои хора счетоводството може да бъде трудна за разбиране материя, а за други да бъде лесноразбираема, да имат естествен талант в тази област и да го работят с особена лекота. Доколко един човек може да се справи лесно да води счетоводство на една фирма , зависи много от личните му качества.\nДнес, всеки може да стане счетоводител, чрез специализирано обучение. Едно такова обучение е курсът в Счетоводната академия към Нет Ит. Хубавото, е че това обучение започва с БЕЗПЛАТЕН отворен урок по оперативно счетоводство. За да се запишете за него е достатъчно да посетите следната страница: https://accountingacademy.bg/index.php?q=course&id=76\nЗа да си добър в тази професия преди всичко трябва да притежаваш аналитично мислене и да обичаш цифрите!\nАналитичното мислене различава счетоводителите. За нормалните хора малките детайли не означават нищо, докато за един счетоводител те са всичко. Логическото мислене му разрешава да види проблема в динамиката. Постоянен анализ изискват данъчните сблъсквания и постоянните промени в законодателството.\nА любовта към математиката и цифрите е тази част, която го свързва със заобикалящия го свят и останалите професии. Изобщо, езикът на числата е универсален език, който обединява всички по света. Все пак успешния счетоводител трябва да притежава много повече качества от това да е добър в сметките.\nКачествата, които трябва да притежава един счетоводител са:\n– знание/образованост – Изискването е напълно задължително и справедливо. Счетоводителят е необходимо да притежава стабилна теоретична основа в тази област. Необходими са солидни познания в сферата на данъчното и счетоводното законодателство – наблюдателност и добра памет за закони и наредби. Тази позиция е много отговорна и се изисква да се работи непрекъснато с документи, отчети, писма и др., и присъствието на грешки или неточност във важни документи няма да бъде от полза в работата на фирмата, дори може да доведе до неблагоприятност и негативни последици.\n– адаптивност към специализираните софтуери – В дигиталната ера технологиите влияят все повече върху всяка една сфера включително и счетоводната. И в нея има специализирани софтуери и съответно счетоводителите трябва да умеят да се адаптират към тях – специализираните софтуери Micro Invest и Ажур.\n– отговорност – Счетоводителят трябва да има чувство за отговорност. Професията е изключително отговорна и само един специалист в тази сфера, който притежава това качество би могъл да се справи с правилното водене на счетоводни сметки.\nПри изпълнение на задълженията си носи следните основни отговорности:\n– отговорност да спазва основните счетоводни принципи\n– отговорност да съхранява счетоводната информация\n– отговорност да контролира парични средства и др.\n– организираност : Организационните умения са важни за счетоводителя, тъй като работния му ден е доста натоварен, работейки с купища документи и ако не си планира деня още от сутринта, в процеса на работа може да настъпи хаос и объркване в задачите.\nОбучението в счетоводната академия към Нет Ит стартира на 22 юни. Това обучение ще Ви даде възможност да придобиете тези най-важни качества, необходимите теоретични знания и практически умения за практикуването на професията. За повече подробности посетете страницата на Счетоводната академия или се свържете с консултант на телефон 0700 16 004.\nИдеи как да превърнете балкона си, в приятно помещение


Бивш зам. финансов министър влезе в управителния съвет на БНТ - България - Дневник\n19:50, 11 авг 10 , 2046\nНямаме време, очакванията на обществото са за промени, заяви Вяра Анкова\nАтанас Кацарчев, бившият зам. финансов министър в кабинета "Сакскобурготски", ще отговаря за финансите и администрацията в Българската национална телевизия (БНТ). В управителния съвет на медията влизат още Огнян Златев, директор на Центъра за развитие на медиите, Бойко Станкушев, журналист, и Анастас Гьоков, специалист по информационни технологии. Те бяха предложени от директора на БНТ Вяра Анкова и единодушно подкрепени от членовете на СЕМ.\n"Важно е програмното ръководство да създаде мощно програмно дело, това беше дефицит на предишното управление", коментира председателят на СЕМ Георги Лозанов.\nБойко Станкушев ще отговаря за програмното развитие на телевизията и ще бъде гарант за "една независима журналистика", заяви Анкова. При представянето му тя обясни, че Станкушев е с голям опит в обществените и частните медии, което ще е изключително полезно съчетание за новата визия на БНТ.\nОгнян Златев е избран като представител на гражданското общество. Разработил е практиката за използването на европейски и международни програми в медиите, а в Центъра за развитие на медиите е обучил над 7 хил. журналисти от различни държави, обясни Анкова.\nТя мотивира предложението си за Атанас Кацарчев с неговия опит. Според нея в условията на криза не може в управителния съвет да няма човек, който да разбира от финанси. Кацарчев ще отговаря за анализа на финансовото състояние на БНТ и преструктурирането на телевизията.\nКацарчев подаде оставка като зам.-министър през 2002 г., а по-късно беше съветник на финансовия министър в кабинета "Станишев" Пламен Орешарски.\nАнастас Гьоков ще ръководи ресор "Цифровизация".\n"Нито едно взето решение няма да бъде недискутирано с управителния съвет. Подкрепата носи отговорност", заяви Анкова. Съобщи, че на 30 септември трябва да бъде представен анализът за причините за лошото финансово състояние на БНТ, и допълни: "Нямаме време, защото ни е ясно, че очакванията на обществото са за промени. Но си даваме сметка, че реформи и имидж на една медия не се правят за дни или месеци."\nРейтинг: 8 00:02, 12 авг 10 Неутрално\nБраво на Анкова! Сега ще се види, как БНТ освен губеща може да бъде и рентабилна! Щото който си го може, си го може!\nРейтинг: 479 12:46, 12 авг 10 Неутрално\nПравилен ход.Сега е ред на говорители и водещи,все пак човек не трябва да взима хапчета за страх,като ги гледа и слуша.


09.10.2021 18:39 1570 Коментари: / Добави коментар Източник: ЕЦТП Редактор: Ангел Узунов България\nСнегът заваля, пътищата не се чистят,\nкой ще носи отговорност при инцидент?\nЕвропейският център за транспортни политики (ЕЦТП) призовава за незабавни действия от страна на държавата и за ясен отговор за това кой ще носи наказателна отговорност за пътни инциденти заради необработени в зимни условия пътища!\n"Обявили сме обществена поръчка за зимно поддържане на пътищата", обяви тази сутрин по Нова тв министърката на МРРБ Виолета Комитова, като поясни, че предвиденият бюджет е 100 милиона лева.\nВ същото време снегът заваля и от снимки се вижда, че на прохода Петрохан положението е драматично, а никой не чисти! Междувременно влошените от вчера метеорологични условия доведоха до поредица от катастрофи в различни части на страната, а прогнозата е за продължаващо понижаване на температурите, което без съмнение ще доведе до влошаване състоянието и на настилките.\nЧе няма да има адекватна реакция при влошаване на времето и валежи от сняг беше ясно още преди месец, когато на среща в МРРБ бяха поканени ЕЦТП, Държавната агенция за безопасност на движението (ДАБДП), Института по пътна безопасност и Българска браншова камара "Пътища". Министър Комитова обаче не дойде, отсъстваха и представители на АПИ. На въпросната среща без обявен дневен ред и ясна цел бе повдигнат въпроса и за зимната поддръжка, но конкретен отговор липсваше. Впрочем тогава зам. министър Валентин Граматиков призна, че министерството няма реална представа за текущото състояние на пътищата у нас.\nЕЦТП настоява за спешни отговори на следните въпроси:\n- Кога е била обявена въпросната обществена поръчка за зимно поддържане на пътищата?\n- Имало ли е разговори по темата с общините, през чиито територии преминават републикански пътища?\n- Ще понесе ли министър Комитова или АПИ отговорност за непочистения проход Петрохан, както и за евентуални катастрофи вследствие на липсата на зимна поддръжка?\nТагове: България пътища сняг почистване\n27.10.2021 11:48 44\n27.10.2021 09:19 513\n07.10.2021 16:36 231 Гледна точка\n28.09.2021 13:48 421 Гледна точка\n05.09.2021 13:14 744 Гледна точка\n24.08.2021 21:22 767 Гледна точка


Топ 10 филми на ужасите с изключително зловещи деца | TeenPortall\nPosted by: Teenportall 1 in Кино и ТВ April 15, 2015\t0 11,433 Views\nЗловещите деца са отличен белег характерен за много добри филми на ужасите. По-долу са 10 филма на ужасите със зловещи деца, които ще ви накарат да се страхувате и ще ви създадат кошмари, каквито и не сте предполагали. Тези десет филма на ужасите включват някои от най-зловещите деца, които вероятно никога не сте виждали.\n1. Децата на царевицата / Children of the Corn (1984)\nТова е най-добрите филми на ужасите за лоши деца. По разказа на Стивън Кинг, “Децата на царевицата” излиза през 1984 г.\nФилмът започва със семейство пътуващо през Небраска, тъй като те се карат помежду си- случайно блъскат дете. Въпреки това те откриват, че гърлото на детето е било вече прерязано ии мъртво преди да го блъснат.\nИзоставена градска ферма и безкрайни полета от царевица съчетани от привидно безлюден град. Какъв по страшен пейзаж може да има, като се и добавят зловещи деца -убийци.\n2. Шесто чувство/ The Sixth Sense (1999)\nХейли Джил Озмент играе опредено страховито дете в този филм и той “вижда мъртви неща”. Всеки, който е гледал филма направо си умира от страх. Това дете брилянтно изиграва своята зловеща част. Той има свръхестествена дарба, позволяваща му да вижда и разговаря с мъртви хора. Способността му го прави социален аутсайдер сред живите, но благодарение на това, че има кой да му повярва и да му помогне в лицето на доктор изигран от Брус Уилис.\nРежисьор на филма е М. Найт Шаямалан – един от най-зловещите режисьори на нашето време. Още една прична филма да заслужава да се гледа.\n3. Поличбата / The Omen (1976)\nСлед като губи своето новородено, двойка осиновява дете като бебе. Като, че ли от самото начало има проблеми.\nЗа да се усложнят проблемите, майката не знае, че това не е нейното дете. Свещеник се опитва да предупреди бащата на детето, че детето може да не е напълно човешко. Мъжът не вярва и изглежда проблемите ескалират.\nТова ужасно дете продължава да всява хаос и е открило дяволското си минало и произход, правещо ужасни бели и оставящо бедствия след себе си. Това е филм, който наистина може да ви изплаши до смърт. Съдържа няколко наистина ужасяващи сцени, които не се препоръчват за гледане, освен ако не искате да откачите от страх.\n4. Гробище за домашни любимци / Pet Sematary (1989)\nСемейство Луис и Рейчъл Крийд заедно с двете си деца Ели и Гейдж пристигат в новият си дом с цел да започнат нов живот. Запознават се с новият си съсед Джъд който им разкрива, че зад къщата им се намира гробище за домашни любимци. Не след дълго котката на семейството е намерена мъртва.Джъд предлага да погребат котката в гробището за домашни любимци…\nВъв филма настъпват доста неочаквани обрати почти през цялото време. Доста зловещо присъствие на момче – зомби.\n5. Честит ми рожден ден / Happy Birthday To Me (1981)\nВ елитната академия “Крофорд” група студенти биват брутално убити, а труповете изчезват. Подозренията падат върху Вирджиния, която е претърпяла инцидент в миналото. Тя ли е виновна, или може би е просто следващата жертва.\n6. Предизвестена смърт / The Ring (2002)\n7. Детска игра / Child’s Play (1988)\nНикой не вярва на 6-годишния Анди, когато той започва да твърди, че любимата му нова кукла Чъки е жива. И когато бавачката на Анди мистериозно пада през прозореца на дома му от шестия етаж, момчето споделя с родителите си простата истина – „Чъки го направи“. Защото в на пръв поглед невинно изглеждащата кукла се е преселил духът на брутален сериен убиец, който не е искал да умре, когато това се е случило. Само Анди разбира, че Чъки, който му обещава да е най-добрият му приятел, е отговорен за поредицата жестоки убийства, които се случват след неговото появяване. Нещата стават наистина страшни, когато духът на убиеца решава, че е време да се пресели в живо същество.\nФилм изпълнен с доста неочаквани обрати от начало до край. Изобилства от зловещи и страховити сцени.\n8. Добрият син / The Good Son (1993)\nМайката на 12-годишния Марк почива от рак. Налага се баща му да го остави за две седмици при техни приятели. Там са синът Хенри, който е на същата възраст като Марк, 8-годишната дъщеря Кони и техните родители. Заедно със спокойната обстановка изглежда добра среда за скърбящия Марк. На пръв поглед. Постепенно Марк забелязва, че нещата, които прави Хенри, преминават границата на забавното. Но маската на “добрия син”, зад която се крие истинският Хенри, е толкова убедителна, че никой не вярва на Марк. Впечатляваща игра на малкия тогава Маколи Кълкин.\n9. The Shining / Сиянието (1980)\nДоста стар и класически филм на ужасите за обладаване от духове и видения от малки деца. Доста е писано за този филм в други класации в teenPortall.\n10. Подпалвачката / Firestarter (1984)\nЕндрю и Вики Макгий се запознават по време на експеримент в колеж, в който участват. Експериментът е за повишаване на психокинетичните способности на обектите. Но тъй като всичко е много подозрително и мистериозно, проектът бива спрян.\nНяколко години по-късно Ендрю и Вики са женени и имат дъщеря – Чарли, която има способността да подпалва пожари с мисълта си. Естествено, правителството е заинтересувано от детето.Изпратени са агенти от таен отдел да заловят Чарли и да я изучават.\nФилм на ужасите отново по история на Стивън Кинг – този майстор на зловещите романи наистина си знае работата и вече над 30 години всява страх у зрителите с тях.\nдеца зловещи сияние страх ужас ужаси филм филми на ужасите\t2015-04-15\nTagged with: деца зловещи сияние страх ужас ужаси филм филми на ужасите\nPrevious: Пълно ръководство за помади, вакси, гелове и глини за коса\nNext: 13 емблематични сериала, които няма да забравим


Как да си купите електронна винетка – Новини Разград\nКак да си купите електронна винетка\nОт днес пускат в продажба новите електронни винетки.\nТе ще влязат в сила от 1 януари догодина, а шофьорите ще могат да си купят електронна винетка по няколко начина – през сайта bgtoll.bg, таксачрез мобилно приложение, от терминали за самообслужване, както и в обекти в търговската мрежа.\nОт 14 часа днес започва продажбата на електронните винетки. „Единият начин да се заплати таксата за пътуване по пътищата е чрез терминали за самотаксуване, които работят на 8 езика. В тях се въвежда регистрационния номер на автомобила, електронен адрес, вида на винетката и откога да бъде валидна. Тези терминали ще бъдат поставени в бензиностанциите и на гранично-пропускателните пунктове”, обясни директорът на Националното ТОЛ управление Антон Андонов.\nЕлектронни винетки ще може да се купят още през сайта bgtoll.bg и мобилно приложение, поетапно до края на годината ще бъдат открити пунктове в търговски обекти, където шофьорите ще могат да купят винетки и с пари в брой.На сайта bgtoll.bg има опция и за проверка на валидността й.\n„В момента тече подбор на инспекторите от националната ТОЛ полиция. От началото на януари те ще са по пътищата, за тях са закупени и 105 автомобила. На граничните пунктове контролът ще се извършва от служителите на Агенция „Митници”, които имат достъп до електронната система”, обясни още Андонов.\nВсички шофьори, които имат хартиени винетки, валидни след 1 януари 2019 година, трябва да знаят, че подмяната на хартиена с електронна винетка не е задължителна, но е препоръчителна. Ако шофьорите изберат да не заверяват електронно винетката си, то трябва да оставят хартиения стикер върху предното стъкло.\nЦените на винетките се запазват без промяна, а новост е въвеждането на уикенд винетка, която ще струва 10 лв. и ще важи от 12.00 ч. в петък до полунощ в неделя.\nСледваща Следваща публикация: Областният управител поздрави и награди най-добрите спортисти в област Разград


Същност на законодателната власт\nНейното върховно предназначение е главно в изпълнението на първия аспект – формиране на правото. В този смисъл законодателната власт отразява всеобщите ценности – свобода, справедливост, ред, частна собственост, равенство пред закона – в нормативните положения, които приема. Чрез тях държавата превръща ценностите в правни стойности и поема върху себе си правния и социалния ангажимент по тяхната защита. Законодателството създава един от етапите на правната гаранция.\nЗаконодателната власт отразява политическата картина на обществото. Нейната материализация и конституционализация – парламентът – съдържа в себе си смисъла на политическото представителство и изразява баланса на интересите между различните социални групи и организации. Различните социални групи и партии балансират своите отношения с помощта на законодателния орган. Така парламентът се превръща в една политическа гаранция за приемането на решения, които са правно и морално оправдани. Самият факт, че съществуват парламент и парламентаризъм, е една гаранция за демокрацията. Парламентаризъм е по-висш стадий на развитието на демокрацията и я утвърждава с помощта на правото и властноразделителния принцип. Модерният парламентаризъм води началото си от модерната демокрация. Законодателната власт е своеобразен символ на демокрацията, без която пък е немислимо да се утвърди правостта.\nНа законодателната власт е необходимо да се осигури независимост, за да бъде елемент от механизма на правната гаранция. Тази независимост се изразява в две посоки : от другите две власти и от политическото общество. В самостоятелното и независимото от изпълнението и съда осъществяване на своите функции се състои призванието на законодателния орган да гарантира приемането на такива закони, които са израз на неговата собствена воля. Всеки акт на законодателството трябва да материализира само волята на парламента.\nЗаконодателната власт може да бъде самостоятелна, в смисъла на нейната правна и политическа независимост от другите власти и политическото общество, но тя не може да бъде автономна от единната воля на обществото. Обществото пък формира единната воля на държавата. Един от символите на това единство е точно първата власт – конституирана в резултата на народния суверенитет. Но това, че парламентът символизира народния суверенитет, не значи, че той може безгранично да изразява и да символизира този суверенитет. Последният намира по-широко проявление и не се идентифицира с първата власт. Законодателната власт има граници, които тя не може да пристъпва, опирайки се на своето върховно положение.\nНа второ място, законодателната власт не автономен спрямо правото. Законодателният орган създава правни норми и от най-висш юридически ранг, но правото поставя фиксирани граници на законодателната дейност – съобразно нейната форма, начин на изразяване, актовете, които приема, правните принципи и ценности, с които трябва да се съобразява. Законодателната власт не може да променя положения, които излизат извън рамките на конституцията и общата воля на обществото. Върховният орган не може да лиши който и да е човек от неговата собственост без неговото съгласие. Има граници на отделните индивиди или сдружения от частноправен характер, които не могат да бъдат нарушени от никакви постановления на публичното право. Това е така, защото има права и свободи, върху които не може да посегне никое публично право. Налице са общи правни принципи и ценности, които никой орган не е в състояние да измени дори и да разполага с правомощието да издава юридически актове с най-висша правна сила.\nИ на четвърто място, законодателната власт не може да се отклонява от главната си функция – приемането на закони. Тя не може да делегира своето право на другите две власти. Но в същото време и законодателната власт не може да изземва функциите на другите две власти. Според Хегел парламентите са посредствен орган между правителството и народа и имат дейност само върху законодателството. Подчертава се правната, чисто юридико – насочваща и абстрактно – установителна дейност на парламента, която е и мерила за неговата обща правомерност.\nНеобходимо е да се очертае разликата между законодателство и парламентаризъм. Има съществена разлика между двете понятия. Едното понятие е политическо, а другото е правно. Разграничителният критерий е правото. Но в същото време правото и обединява двете дадености, защото и двете се подчиняват на правото, на неговите начала и норми. Тук разликата се прави с цел да се съхрани правото пред политиката и политически процес. Политическият плурализъм намира своето конституционно разрешение в парламентаризма. Парламентаризмът е система от идеи, принципи и юридически положения, осигуряващи реализацията на основните политически права и свободи на гражданите при формирането на висшия представителен орган. Законодателството пък е процесът на реализирането на парламентаризма по пътя на санкционирането на правни норми с висша юридическа сила. То е тази област, върху която се прави преценка за дейността на законодателния орган. С оглед на общия баланс между властите, на него могат да се поверят контролни функции за спазването на приетите закони, без обаче да се разпростират върху съдържанието и преценката на приетите за тази цел актове, защото това би накърнило организационната и юридическа самостоятелност на изпълнителния орган. Извън създаването на закона ролята на законодателството спира. Ако контролните функции се разпрострат върху преценка на конкретното съдържание и конкретния смисъл на приетите изпълнителски и управленски актове, тогава се нарушава общият баланс между властите и се отнема правото на собствена прецени на другата власт. Тази разлика е много тънка и е важно да се съблюдава откъде започва областта на функционалната реализация у другата власт. Това е предпоставка и за ограничаване на самата законодателна власт, в какъвто смисъл по-горе бе разисквано.\nЗаконът като гаранция за правото\nПравото не е само съвкупност от правни норми, но и съвкупност от ценности. Целта на държавните институции е да одобрят, да санкционират правните ценности, като ги трансформират в съответни правни форми. С помощта на държавата тези стойности се превръщат в задължителни правни предписания, необходими за съхраняването на обществото. Съхранявайки обществото, държавата съхранява и гарантира правото, тъй като правото е атрибут на държавно организираното общество. Най-важните от тези юридически предписания се материализират в положенията на закона – най-висшия юридически акт на нормативната система. В този смисъл първо призвание на този най-висш юридически акт е да санкционира основните, същностните, вечните ценности на човека – равенство, свобода, собственост, справедливост, ред. Тези основни начала произлизат от моралното и разумното – естественият извор на законовата правомерност.\nИзвестно е, че равенството е основна ценност на правото и че на всяка една от властите в рамките на своите юридически възможности да поддържа това равенство, схванато преди всичко като равенство пред закона, пред правото. Законът уравновесява социалните групи в обществото, защото ги поставя в равно състояние пред своите предписания. Задачата на законодателя е да организира публичните власти по такъв начин, че опасността от нарушение на закона да бъде сведена до минимум и всяко нарушение на закона от публичните власти да бъде енергично потъпкано.\nЗаконът изразява общественото съгласие, защото относно всеобщите стойности е налице и всеобщо разбиране, и всеобщо одобрение. Колкото в по-голяма степен законът отразява общите ценности на правото, върху които съществува неоспоримост, толкова повече се увеличава възможността за пълното реализиране на правната сигурност. С дейността на законодателната власт законът получава не само държавно санкция, но и държавна гаранция за неговото спазване, изпълнение и приложение.\nЗаконът може да изпълни най-важната част от гаранцията за правото и защото той създава всеобщност и задължителност на правните предписания. Законът отрежда още самоограничаването на всяка власт в рамките на своята компетентност. От една страна, той е проява на една от властите и в същото време е източник на правомощията на другите. Така законът гарантира разделението на властите посредством силата на своите норми. От особено значение е да се определи кръгът от социални отношения, които се регулират от закона, с други думи да се определи мярката на закона. Главен критерий в този случай е степента на държавна намеса в личната сфера на гражданина. Законът трябва да изпълни само някои минимални условия и да бъде призната свободата за всеки отделен гражданин. Превръщането на основните идеи и ценности на правото в правни норми и поемането на защита върху тях означава още и поемане на защита върху отделния гражданин. Тази мярка трудно се постига – тя зависи от доста фактори: от степента на култура в обществото, начина на проникването на либералните идеи, влиянието на естественото право върху позитивното право, а също и от приложението на принципа за разделението на властите като формула, която осигурява както независимостта на отделните титуляри на властта, така и на членовете на гражданското общество.


Мека дизайнерска диадема с перли и кристали Сваровски в кафяво Brown and Gold by Rosie\nДиадема за официална прическа за бал и официални поводи с перли и кристали в кафяво\nИнтересна и красива дизайнерска диадема в кафявата гама. Стъклени перли, метални ръчно изработени розички и блестящи кристали оформят едно красиво бижу за вашата прическа. Меката основа дава възможност да носите диадемата както като класическа диадема, така и по средата на челото или като мини тиара отгоре върху косата. Може да я омотаете около кок или да я прикрепите надолу по дължината на плитка. Може да я завържете под косата с панделка или да я прикрепите с фиби и фуркети- избора на прическа е изцяло ваш. Цвета на кристалите и перлите, както и на бижутерската тел може да бъде сменен, за да пасва на вашия тоалет. Възможно е да я комбинирате с бижутата от същата серия, за да имате комплект към диадемата.\nКод на продукта: диадема закоса в кафяво Brown and Gold by Rosie\nТагове: диадеми за коса, диадеми с камъни, диадема с перли и панделка, дизайнерски диадеми, уникални диадеми, цветна диадема, диадема абитуриентка, прическа за бал, прическа за абитуриентски бал, официални диадеми, вечерни диадеми, диадема цена, кристална диадема, диадема в кафяво,


Унгария одобри закупуването на два руски реактора - Шоу — Стандарт Нюз\nБудапеща. Парламентът на Унгария одобри в четвърък споразумението с Русия за изграждането на два реактора в АЕЦ Пакш, предаде АП.\nПравителството твърди, че разширяването на АЕЦ Пакш, която осигурява около 40 процента от електроенергията в Унгария, ще намали енергийната зависимост на страната от чуждестранните източници.\nБлизо 3000 души се отзоваха на призива на унгарската лявоцентристка опозиция за масов протест в неделя в Будапеща срещу споразумението, изненадващо сключено между правителството на консерватора Виктор Орбан и Русия за разширяване на АЕЦ Пакш.\nМеждувременно, два месеца преди парламентарните избори, парламентът одобри и трета вълна на понижение на цените на енергията, за което настоя премиерът Орбан, превърнал този въпрос в централна тема на кампанията си, предаде агенция Франс прес.\nЦената на газа ще бъде понижена от 1 април с 6.5 на сто, цената на електричеството ще спадне с 5.7 на сто от 1 септември, а на централното отопление - с 3.3 на сто от 1 октомври, според закона, одобрен от парламента.\nПрез 2013 година правителството вече наложи на разпределителните дружества първото понижение на цените на енергията от 10 на сто от 1 януари. Последва второ намаление от 10 на сто, което влезе в сила от 1 ноември.\nВ реч в парламента в понеделник Орбан заяви, че 2014 г. ще бъде година на "битката за намаляване на цените" на отоплението и електричеството.\nУнгарският лидер обеща да защитава тези понижения и унгарските семейства от "нападките, идващи от многонационалните от Брюксел, от банките и бюрократите", споменавайки за заплаха от процедура за нарушаване на правилата от Европейския съюз.\nТагове: Унгария Русия Аец Енергетика\nЕЦБ отново остави лихвите рекордно ниски\nФранкфурт. Европейската централна банка остави основната лихва в еврозоната на 0,25% въпреки свитата инфлация в страните от валутния съюз. През януари цените в еврозоната се покачиха с едва 0,7%, при...


Маслото гхи: свойства и лечение с гхи\nБлог » Маслото гхи: свойства и лечение с гхи\nот Искра Атанасова | Публикувано в Рецепти, Новини, Здравословни проблеми и състояния | Все още няма коментари. | 1319 прегледа на този пост\nСъдържание на Маслото гхи: свойства и лечение с гхи\nКакво е това масло гхи? Как се използва и за какво помага гхи?\nМаслото гхи се получава чрез претопяване на бавен огън на качествено краве масло, като в процеса от маслото се отделят белтъчните смеси и влагата, остава само мазнината в чист вид. В Аюрведа се казва, че гхи съдържа в себе си чистата блага енергия на Слънцето и тази енергия е способна да лекува различни заболявания, тъй като много от тях са предизвикани от недостига в организма на тънката енергия на Слънцето.\nПолезните свойства на гхи\nСпоред Аюрведа – най-древната наука за здравето – топеното масло притежава удивителни целебни свойства. От всички масла и мазнини гхи е най-чистото и точно затова е толкова полезно за здравето на човека. То притежава отлични вкусови и полезни качества, дълъг срок на годност, приготвя се лесно и може да се използва за лечение на много болести. Гхи е незаменим хранителен продукт и натурално безопасно лекарство срещу редица болести, като е особено полезно и за деца.\nС какво гхи е по-добро от другите масла?\nГхи не дими при топенето и не губи полезността си дори и при по-продължително съхранение. А може да се съхранява на стайна температура. Топеното масло е идеален източник на мастни киселини и защитава организма от въздействието на свободните форми на кислород.\nВ Аюрведа гхи се използва по различни начини за лекуване и профилактика на много патологии.\nГхи се използва за масаж като основа (в него добавят етерични масла), за разтривки, а също и като хранителен продукт за перорално приложение. Например за подобряване на храносмилането може преди и след ядене да се приема по една чаена лъжичка, като се задържа в устата до пълното му разтопяване – слънчевата енергия, която се съдържа в маслото, усилва „огъня“ на храносмилането и обмяната на веществата.\nОтново според Аюрведа нарушеното храносмилане води до развитие на многобройни заболявания и в този случай гхи е най-бързото и просто средство за профилактика на този вид болести и за тяхното лечение. Интересното е, че нито едно друго масло не действа толкова меко и ефективно като гхи. Казват, че гхи е най-полезното масло за човешкия организъм и здраве.\nТрябва да отбележим, че топеното масло в пъти усилва полезните и лечебните качества на подправките, билките, натуралните балсами и мазилата.\nТъй като има слънчева сила (а това е мъжката сила, за разлика от лунната – женската), топеното масло е полезно не само за мъжете, но и за жените, защото на жените често не им достига слънчева енергия на радост и оптимизъм, която се съдържа в гхи. За попълване на тази енергия е най-добре да се употребява в храната от 10 сутринта до 15 часа.\nС помощта на гхи може ефективно да се лекува слабостта и нарушения имунитет. За това гхи се приема сутрин, като се смесва със сухи плодове, мед, подправки (като кардамон, канела, шафран и други), бадеми, кедрови и гръцки орехи. Също към тази вкусна смес може да се добави квасено мляко или сметана. Освен посочените по-горе продукти, сутрин е най-добре да не се приемат други видове храна. Резултатът от това лесно лечение ще бъде виден само след няколко дни.\nС гхи може да се лекува мигрена. Преди сън трябва да се намажат челото, китките и стъпалата с гхи. За тази процедура се използва малко гхи – само 0.5-1 чаена лъжичка тънък слой гхи върху кожата е напълно достатъчно. Лечебният ефект се проявява най-добре при вегетарианците след около 10-15 дни използване на тези процедури.\nТъй като в гхи се съдържа много тънка слънчева енергия, то притежава сгряващо свойство, като дава мека топлина, полезна за организма. Затова ако Ви болят ставите, кръстът или Ви е студено, ако имате слаб имунитет – лекувайте се с гхи. Достатъчно е да намажете китките и стъпалата си (а също и ставите, които Ви болят) с малко затоплено гхи. Това се прави вечер, половин час преди сън. Обикновено 1 ч. л. стига за тази процедура. Ако сте сложили повече, може лесно да го премахнете от кожата си със суха кърпа.\nЛечение с гхи\nЗа да разберете по-добре какво, как и защо лекува маслото гхи, е добре да знаете кои са основите на Аюрведа – петте елемента (етер, въздух, огън, вода и земя), дошите (трите типа конструкции на тялото: вата, питта и капха) и как те си взаимодействат. Ако искате да се лекувате ефективно с помощта на гхи, можете да се запознаете с елементите и дошите от статията ни „Аюрведа – наука за хармонията между духа и тялото“.\nМаслото гхи ефективно лекува всички заболявания, предизвикани от дисбаланса на въздуха и огъня (вата и питта), също така стопля добре, защото има огнена природа и прониква в тъканите на тялото дълбоко.\nТопеното масло може да лекува успешно радикулити, нарушения в мозъчното кръвообращение, мигрена, остеохондроза. То помага при различни храносмилателни нарушения, лекува болести, предизвикани от преохлаждане и измръзване. Гхи може да се нанася върху определени точки, свързани с болните органи или да се втрива и масажира по болните части на тялото. Между другото, добре е да разбирате от масажи, за да го използвате за лечение на различните болести. Масажът на болните участъци от тялото с използването на маслото гхи е много ефективен метод, абсолютно безопасно е и няма странични ефекти. За масажните техники може да прочетете повече в статията ни „Шведският масаж и прекрасният му изненадващо полезен ефект“.\nАко имате лошо кръвообращение в съдовете на главния мозък, може да добавите в гхи ситно смлян (на прах) кардамон или канела, да разбъркате добре и да мажете с тази смес дълбоко в ноздрите си, тъй като носът е тясно свързан с мозъка и мозъчното кръвообращение ще се възстанови бързо. Това помага отлично и срещу хрема.\nМаслото гхи стимулира имунитета, затова помага отлично за лекуване на много патологии.\nПри грип може да смесите гхи с черен пипер или горчица и да се приема със задържане в устата веднъж дневно по чаена лъжичка от сместа – вирусът ще бъде унищожен.\nПри възпаление на червата може да приемате гхи в чист вид, това ще подобри (нормализира) храносмилането.\nЗапек също може да се излекува с гхи, като се нанася в областта на пъпа и се втрива бавно. Може да се постави и компрес от масло гхи.\nЗа да излекувате целия си организъм, може да втривате гхи в стъпалата си преди лягане, като ги масажирате, като втривате добре маслото в кожата, след което да обуете топли чорапи. Особено добре тази процедура се отразява на децата в студеното време.\nАко сте премръзнали навън (особено ако сте с вата-конструкция), за да не настинете, прибирайки се вкъщи намажете с гхи гърба и стъпалата си.\nАнгината също може да се повлияе с гхи, като намажете гърлото си, добавяйки към маслото малко куркума. Ако Ви боли гърло, може да намажете и външно, това също ще помогне.\nЗа лечение на ставите смесете гхи с невен и втрийте в областта на болезнените стави.\nПри натъртвания и разтягане може да смесите топено масло с куркума, овес и ръж (или черен хляб, чисто ръжен).\nПри счупване гхи също помага, като се смеси с извара – това ще ускори срастването на костите и ще излекува ставните конструкции.\nЛечение на радикулит с гхи масло – радикулитът е голямо натрупване на въздух (излишък на вата) и тук е необходима „маслена вана“, тъй като гхи балансира добре ватата. Може да добавите малко ситно смляна жълта горчица, която снема болката, но не се престаравайте с количеството, за да не изгорите кожата си. От тесто направете „салам“, който да обхване болното място на гърба, за да не се разлива маслото. В тази ваничка излейте маслото, загрято на 40-45 градуса, оставете 10-20 минути да подейства, след което го премахнете, отново загрейте маслото и напълнете ваничката. Това се прави 40-60 минути на ден.\nТагове: гхи масло гхи топено масло краве масло ползи на гхи гхи за деца лечение с гхи профилактика с гхи радикулит счупвания стави ангина болно гърло измръзване запек възпаление грип имунитет имунна система мозъчно кръвообращение мигрена Аюрведа кожа масаж\nМаслото гхи: свойства и лечение с гхи Автор: Biomall.bg | 1 Юли .\nПредишна статияСмрадлика: описание, полезни свойства, рецепти и противопоказания\nСледваща статияАнорексия и булимия: как да разпознаем хранителните нарушения?


Сираков: Дарителската кампания не върви както ни се иска - Flashnews\nнеделя, 13 юни, 05:02\nМажоритарният собственик на Левски Наско Сираков призна, че дарителската кампания не върви според очакванията на ръководството. Същото важи и за подновяването на абонаментните карти за мачовете на сините.\nНаскоро от клуба представиха нов клип, който цели да набере повече дарения за отбора от феновете в чужбина. В четвъртък изпълнителният директор Павел Колев разкри, че до момента са продадени между 1000 и 1200 абонаментни карти. Предстои в следващите седмици клубът да пусне в продажба и членски карти, с които да набере още средства.\n„Успехът ще зависи от това доколко достъпни са тези карти за левскарите, колко лесно могат да се сдобият с тях. И най-вече от начина, по който комуникираме с привържениците. Не мога да кажа, че имам конкретни очаквания колко хора ще се купят членски карти, защото е факт, че дарителската кампания и подновяването на сезонните билети не вървят, както ни се иска“, коментира Сираков пред сайта levski365.com.\nТой разкри, че предстои допълнително свиване на бюджета за заплати на футболисти, както и продажба на някои от играчите. „Може и още да се свият разходите за заплати, не сме постигнали това, което съм си поставил като цел. Сигурен съм, че с много по-малко средства ще можем да стегнем добър отбор. Дали ще успеем да направим трансфери и за колко е трудно да се каже. Но това е все пак перспектива и работим доста усилено да успеем“, каза собственикът на клуба.\n„Може да се каже, че пък ако добавим и спонсор, нещата ще добият вече съвсем нормален вид. Казвал съм го много пъти вече. Нямаме нерешими проблеми. Ако не се бяха натрупали оперативните задължения от около 5 милиона от февруари досега, щяхме значително по-бързо да се справим. Това е истината – тези 5 милиона ми създадоха доста безсънни нощи“, допълва Сираков.


МОМИЧЕТАТА, ЖЕРТВИ НА ТРАФИК, ПЕЧЕЛЯТ ПО 12 000-16 000 ЕВРО НА МЕСЕЦ\nОт 12 000 до 16 000 евро на месец печелят момичета - жертви на трафик в чужбина. Те са част от доходоносен бизнес с престъпен елемент и трябва да вложим максимални усилия за пресичането му. Това каза вицепремиерът и министър на вътрешните работи Цветан Цветанов на конференция по повод официалното представяне на Национален механизъм за насочване и подпомагане на жертви на трафик, предаде Агенция „Фокус”. Министър Цветанов е председател на Националната комисия за борба с трафика на хора към МС. На последното заседание на комисията механизмът е официално приет.\nИма 261 наблюдавани от Прокуратурата производства, 108 от тях са новообразувани, 157 имат решени досъдебни производства. 77 са осъдените лица, 72 с влязла в сила присъда. 561 са жертвите на трафик, 523 жени, 79 деца, по данни на Прокуратурата.\n25 ноември е Световният ден за борба с насилието над жени. Голям е процентът на жените и момичетата, обект на трафика на хора с цел сексуална експлоатация, посочи министър Цветанов.\nОсновен акцент в механизма е повишаване доверието в местните комисии.Според министъра - освен подкрепата от държавата, трябва да се засили ангажиментът на местната власт, която да даде възможност да се създават нови комисии. Изключително важно е да се правят много информационни кампании.\nЕдна от последните операции, реализирана в Разград, е насочена срещу сводничеството и сексуалната експлоатация на момичета, посочи министърът и допълни, че непълнолетните стават лесна плячка на трафик с цел сексуална експлоатация.\nПрочетена 303 пъти\t|\nсветовен ден за борба с насилието над жени\nЗАДЪРЖАХА МЪЖА, ЗАНИМАВАЩ СЕ С ТРАФИК НА ЖЕНИ\nТУРИСТИТЕ У НАС ПЛАЩАТ МЕЖДУ 50 И 99 ЕВРО ЗА СЕКС УСЛУГИ


Д-р Ст. Кацаров: Регистрацията по Tърговския закон не пречи на лечебните заведения | CredoWeb\nД-р Ст. Кацаров: Регистрацията по Tърговския закон не пречи на лечебните заведения\n*Коментар на д-р Стойчо Кацаров, председател на Управителния съвет на ЦЗПЗ\nЕдна лъжа, повторена много път, започва да се възприема, като истина от хората. Така ще стане и с мантрата, че болниците не трябва да се регистрират като търговски дружества.\nПроблемът е, че дори да се възприема от мнозинството като истина, лъжата си остава лъжа. Какви са фактите?\nЗаконът указва, че лечебните заведения могат да се регистрират като търговски дружества, кооперации или лекарите да работят като свободна професия. Това са само юридически форми, нищо повече. Ролята им за организацията и развитието на здравната система е силно преувеличена.\nНе юридическата регистрация е причината за натрупаните дългове от болниците. Болницата с най-големи дългове е ВМА, а тя не е и никога не е била регистрирана като търговско дружество. Центровете за спешна помощ също не са регистрирани като търговски дружества, от което не следва, че работят ефективно, а недоволството от тях е много по-голямо от това към болниците.\nАпологетите на това болниците да не са търговски дружества обаче, не казват какви да станат. Какво в здравеопазването би се променило, ако например болниците се регистрират по Закона за юридическите лица с нестопанска цел, вместо по Търговския закон? 99% от лекарите и пациентите няма дори да разберат, че болницата се е пререгистрирала по друг закон.\nЗдравето и животът не са стока. Регистрацията на болниците по Търговския закон не ги прави стока. Болниците не продават, нито пациентите си купуват здраве или живот. НЗОК заплаща за оказаната медицинска услуга, а не за килограм или за метър здраве. НЗОК заплаща за лекарства и медицински изделия – стоки, произвеждани и доставяни от търговци. Защо и тях не „изгоните от храма”?\nБолниците в България за дълго време не са били регистрирани по Търговския закон. Такъв модел на здравеопазването е въведен насилствено след 1944 г. и просъществува до 1999 г.\nБолниците тогава не бяха търговски дружества. Лекарите работеха по разпределение, пациентите се лекуваха по местоживеене. Не можеш да избираш нито болницата, нито дори участъковия лекар. Заплатите на медиците се определяха от трудовия стаж и длъжността, без значение дали пациентите ги търсят или не. Заплатите на медиците бяха мизерни. С изключение на болниците за политическия елит, повечето бяха истински коптори.\nПациентите се лекуваха с два антибиотика - генерици, държавно производство. Чаршафите, вилиците, лъжиците и храната се доставяха от вкъщи с любезното съдействие на близки и роднини.\nТакова здравеопазване ли искаме? Това ли е скритата цел на кампанията срещу регистрацията по Търговския закон? Болниците да станат част от държавната/общинската администрация, а лекарите и сестрите да станат със статут на чиновници? Тогава да се наредим на опашката пред гишето.\nДейността на болницата не зависи от вида на юридическата регистрация, а от цялостната организация. Само честна конкуренция между доставчиците може да доведе до по-високо качество и по-ниска цена на медицинските услуги. Регистрацията по Търговския закон не само не пречи, тя е условие за развитие на конкуренция и предпоставка за по-добро здравеопазване.\n*Мнението е публикувано на сайта на Центъра за защита правата в здравеопазването (ЦЗПЗ).\nЗдравна политика Болници Здравна политика НЗОК здравеопазване здравна система д-р Стойчо Кацаров ЦЗПЗ Център за защита правата в здравеопазването търговки закон търговки дружества регистрация лечебни заведения\n161 нови случая на ХИВ у нас през тази година


Детето никога не бива да заспива без прошка | Осата\nНачало » Семейство и дом » Бременност и майчинство » Детето никога не бива да заспива без прошка\nОпитът показва, че първите 7 години са много важни. Много са важни и първите седем минути от раждането на едно дете. В последните години все повече се говори за първичната връзка между майката и детето, която възниква в мига на раждането, вече в реалността.\nТя съществува още във вътреуторбното развитие, но когато детето се роди, то непременно трябва да се постави на гърдите на майката. Именно така усеща връзката и топлината, които са нужни и определящи през първите 7 години.\nОт там насетне едно дете расте пълноценно и щастливо, когато е напоено с обич. Детето трябва винаги да усеща любовта на родителите си. Психолозите съветват: Ако сте ядосани на своето дете, което всъщност е разсърдено на вас самите, а не на него, направете всичко възможно то да си легне с вашата родителска прошка.\nТова е силата на любовта – преди да затвори очи, детето трябва да знае, че мама и тате са простили пакостта, разказали са му приказка и е чуло то тях: „Утрешният ден ще ни донесе нещо ново и хубаво“.\nВ никакъв случай децата не бива да си лягат наказани. В противен случай остават травми, които те носят цял живот, дълго след тези важни седем години.\nВярвайте, че детето трябва да чува непрекъснато думите : „Обичам те“, да усеща ласката и любовта на родителите през цялото време.\nРодителите, които само наказват децата, правят от тях невротични възрастни хора. По-подходящо е е да са балансьори, да търсят равновесието между поощрението и санкцията, на не непременно наказание. Ние отглеждаме човешки същества, а не армии, нали!\nТова ли е начинът децата да се научат да казват „Обичам те“\nДетето се учи да казва „Обичам те“, по същия начин, по който се учи да лъже и манипулира останалите, тоест то гледа моделите на възрастните.\nДете, което не е чувало от близките си думите „Обичам те“, не е усещало ласките, не може да я подари на никого, защото не познава този човешки модел.\nТо гледа с подозрение, ако го види в чужди хора. може да го поиска, да го потърси от родителите си и да бъде отблъснато, ако те са по-студени. Това го отчуждава, травматизира и затваря в себе си. Учете се да обичате и показвате цялата си обич към детето.\nКой е най-добрият начин да се поощряват децата?\nПоощренията са нож с две остриета. Една майка непрекъснато купувала на детето си подаръци. Когато му казала да прибере стаята си, шестгодишното дете отговорило, че ще го направи, ако му купи поредната кукла. Това не е поощрение, а манипулация.\nДецата са най-добрите преговарящи на света. Много по-добри от политиците, и от бизнесмените. Това е факт. Те преговарят със силата на обичта, на нежността, със силата на ръчичките, които гушкат и казват : „Моля те, направи го“.\nИ майките го правят, но поощрението не бива да започва с думата „ако“.\nАко в българския език е манипулативна фраза, тя създава не алтернативи, а база за пазарене. По този начин ние не поощряваме децата, а ги учим да се пазарят. Поощрение има тогава, когато родителят наистина създава алтернатива.\nНапример: „Днес е добре да ми помогнеш да изчистя. Имаш право да избереш – или да изчистим двамата заедно и след това да излезем, да играем. Това е време, което ще прекарам само с теб /това е поощрение/.\nИли ще ми изчакаш да изчистя сама, но няма да има време да излезем. Ето я разликата и детето лека – полека ще се научи. Парите не са поощрение, скъпите игри също.\nПоощрение е да отделиш време на детето си на сто процента, да бъдеш с него, до него. Има такава техника – играй с родителя. Всеки ден половин час детето трябва да играе с единия родител, а два пъти седмично с двамата.\nМного родители казват: „Ние им обръщаме внимание“. Ама как им обръщат. Водите ги на ресторант с ваши приятели и те прекарват вечерта в детски кът.\nКакво най-много дистанцира децата от родителите?\nЛипсата на внимание. Децата се дистанцират от родителите си, когато дълго усещат незаинтересованост от тяхна страна по отношение на своя личен свят.\nДетето казва: „Знаеш ли какво ми се случи, искам да ти разкажа“ … и чува от майката: „Чакай малко, остави ме, сега трябва да сготвя“. На другия ден се случва същото, на третия пак. То вдига рамене и си казва, но отново с обич : „Няма смисъл, тя е заета“.\nИ изведнъж майката идва при психолог, ама детето не споделя. Помислете си обаче колко пъти през последните месеци сте му казвали : „Чакай малко“.\nВсяко чакай малко е встрани от неговия свят. Има механизъм за изход от положението. Вечер половин час преди лягане да поседим в детската стая, да си поговорите, да почетете, да се прегърнете. И да се извиним за липсата на внимание.\nНевъзможно е всеки ден да сме на сто процента, но може да се опитаме да попаднем там, където те искат да ни заведат.\nФакт е нашият забързан живот. Но факт е също и това, че когато такива случки се натрупат, детето се затваря и започва да предпочита да споделя с връстниците си, а не с родителите си. понякога си избира и друг възрастен.\nЗатова, нека детето не заспива без прошка и без неговото обичам те!


Трите подаръка, които октомври носи със себе си - Тракиец\n... или поредното доказателство, че хората и конете си приличат повече, отколкото очакваме.\nСтоя си и си размишлявам… имам рожден ден през месец май, но получавам едни от най-хубавите подаръци през октомври! Чудя се само дали да ги приемам като закъснели изненади или предварителни такива… Но на моите сериозни 17 години всъщност вече няма значение.\nЗабравих да се представя, извинете! Аз съм Дара Бубамара, кобила от породата Олденбург- немска. Живея в конна база „тракиец“ и тук посрещам не само рождените си дни, но и любимия ми сезон – есента. Забелязала съм, че през октомври тя разцъфва в своята най-голяма прелест и ме дарява с три подаръка, които, признавам си, чакам с нетърпение през цялата година.\nНе просто вкусно, а есенно вкусно!\nАко зимата е красиво, пролетта е презареждащо, лятото е сгряващо, то думата, която описва най-добре есента е “вкусно”! Изкушения дебнат отвсякъде – сладки ябълки, ароматни круши, червени, зелени, жълти… Дърветата са изпълнени с тях и не мога да разбера хората, които ги подминават толкова лесно. Може и да са хапнали преди това без да съм ги видяла, но дори да е така, могат да откъснат за нас – кончетата.\nИ аз, и моите приятели тук в конната база, много ще им се зарадваме и ще благодарим, както ние можем – с поздрав с глава, разтърсване на грива или просто ще си подадем главата за още, защото при кон никога не се ходи само с една ябълка. Ако не знаете това правило, запишете го, моля.\nНашите ездачи често си говорят колко витамини и полезни вещества има в есенните плодове. Явно затова и те са толкова издръжливи и здрави 🏇😉\nВреме, което се описва с една дума – идеално!\nОбичам да препускам навън или да ме яздят, но няма да крия, че напичащото слънце или студеният вятър и дъжд малко развалят хубавото усещане. Обичам, когато времето е… как да го обясня – нито топло, нито студено, с две думи – като през октомври.\nХората, които идват тук, също забелязвам, че не пропускат възможност да са навън и да се разходят из градините и пътеките във и около комплекса. През лятото прекарват повече време на външния басейн, през зимата – във вътрешния, но пролет и есен и те обичат да се наслаждават на природата точно като мен. А понеже това са последните хубави дни преди студените месеци, тези разходки стават още по-ценно изживяване.\nСлед някоя друга седмица като нищо ще ни изненада първия сняг и въпреки че тук в “Тракиец” има и закрит манеж и може да се язди през всеки сезон, предпочитам да се насладя максимално на слънцето, което макар и понякога да ме кара да кихам, гали нежно козината ми. ☀\nБезплатно и безценно\nИ ако на първия подарък “Вкусно здраве” и на втория подарък “Хубаво време” се радвам само от време на време през октомври, то на третия – “Топли усмивки” се наслаждавам всеки ден през този месец.\nЗабелязвам, че хората през лятото успяват да си починат добре и през октомврийските дни са някак си по-благи, по-спокойни и по-слънчеви и усмихнати. Е, има и такива, които идват леко угрижени и сериозни, но след кратък престой в комплекса, особено ако минат и през релакс зоната с джакузито, парната баня и сауната, отново си връщат доброто настроение.\nРадва ме фактът, че гостите винаги влизат в конюшнята с усмивка. Чувала съм ги да коментират, че обичат да се разхождат в планината, но през октомври не винаги било подходящо времето и избирали ездата като интересно занимание, което все още може да се практикува навън. Това е тяхната версия, но аз имам своя…\nХората идват, както казват те – “да пояздят”, но като влязат и ръката им докосне топлата ни муцуна и погледите ни се срещнат, те вече знаят също истинската причина да са тук, в комплекс “Тракиец”. Те идват, за да намерят нови приятели. 🐴❤\nНие конете сме верни другари и всъщност… едно ново приятелство не е ли най-прекрасният октомврийски подарък за всеки?\nЗа мен – със сигурност! Очаквам ви с нетърпение!


Журналистът Владимир Зарков: Минеков стана паметник на келепира от площада, на лъжата от протеста. Пичове от паветата, дето искахте власт на младите, вечен ще остане срамът, че домъкнахте комунистически динозаври в Министерски съвет - Информационна агенция ПИК\nМинеков стана паметник на келепира от площада, на лъжата от протеста. Пичове от паветата, дето искахте власт на младите, вечен ще остане срамът, че домъкнахте комунистически динозаври в Министерски съвет. Това коментира на страницата си във Фейсбук журналистът Владимир Зарков по повод състава на МС, в който, освен министъра на културата Велислав Минеков, влизат още Бойко Рашков, известен като шеф на следствието от близкото минало, и Янаки Стоилов от БСП.\nЕто какво пише още Зарков:\nДевалвира даже гювеча в тая държава! Обезцени се мечтата за държавния гювеч!\nАлековите разни хора с техните разни идеали се облизваха за Солунската митница: Ех, да ти пипна аз тебе солунската митница и не ми трябва много: само две години, две годинки само да ме оставят управител или оценител на митницата, па ела хортувай ти сетне с мене…“\nНаследниците им днес се облизват не за две години, а за 2 месеца в Министерски съвет! Същият съвет, пред който носеха ковчези, изсипваха вмирисана риба, пикаха, мятаха продуктови яйца от „Лудогорско пиле“.\nПП: Никога повече протестът не трябва да създава фалшиви водачи. Такива като Минеков, Хаджигейов и Ян Бабикян не работят за протеста. Те просто го обяздват, за да стигнат по-бързо до своята Солунска митница.\nВладимир Зарков: Името на главния ибрикчия е Христо Иванов. По негово настояване днес България пак падна под турско робство\nЖурналистът Владимир Зарков: Какво се случи, та вече Лалов, Бойкикиев, операторът му Мирчев и останалите не ги е срам от Мая Манолова?


Вижте къде се намира на картата Имоти в област София - с. Гълъбовци\nГълъбовци е село в Западна България. То се намира в Община Сливница, Софийска област.\nОтстои на 5 км. югозападно от гр. Сливница, на 36 км. северозападно от центъра на гр. София, 27 км. западно от гр. Костинброд и на 30 км. източно от българо-сръбската граница при ГКПП Калотина. Отстои само на 6 км от международния път Е-80, от Белград през София за Истанбул.\nСелото се намира в североизточното подножие на планината Вискяр, на надморска височина от 776 м. Климатът е умереноконтинентален. Зимата е мека със средномесечна температура около 2 С, а лятото е топло със средномесечна температура около 21 С.\nПрез селото минава река, която разделя равнинната от високата част. То се слави с чистия си въздух, което го прави предпочитано място за отдих и подходящо за лечение на хора, страдащи от проблеми на дихателните пътища. Открит е спортно-развлекателен комплекс с басейн и спортни площадки.\nСелото е благоустроено, с отлично изградена и поддържана инфраструктура. Има покритие на всички мобилни оператори, автоматична телефонна централа. Функционират кметство и магазин. Има редовен транспорт до гр. София - маршрутна линия.\nПоради близостта си до гр. Сливница и гр. София, районът става все по-атрактивен за инвестиции. Все повече личности с елитни професии - съдии, прокурори, юристи, адвокати, лекари, инженери - строят вили в района.


сила | За всекиго по нещо\nPosts Tagged ‘сила’\nпетък, октомври 22nd, 2021\nБорислав удари с тънката пръчка, която държеше в дясната си ръка, върха на лявата си обувка. Вдигна поглед, вгледа се в преливащата в жълто, червено, зелено и кафяво гора и каза:\n– Радуле, забелязал ли си, че днес хората се стремят към лично развитие, разширяване на правата и възможностите си и получаване на голяма вътрешна сила. А вие във вашето християнство имате съвсем противоположен начин на мислене, който е пълен с парадокси.\nРадул се усмихна и потвърди казаното:\n– Ние умираме, за да живеем. Губим, за да намерим. Отказваме се, за да наберем сила. Когато Исус победи смъртта, Той се справи с най-злия ни враг.\n– Ако наистина е победил, днес какво правите? – иронично подхвърли Борислав.\n– Днес ли? – Радул се почеса по главата. – Днес се бием с много по-малки врагове, но знаем, че Той вече е спечелил войната.\n– Виждал съм някои от вашите хора да изискват точно какво трябва да направи Бог в един или друг случай, – предизвика го Борислав.\n– За това и нищо не получават. – Радул изрита пред себе си едно малко камъче. – Ако не се опитваме да контролираме изхода от всяка ситуация и престанем да изискваме Бог да разреши проблемите по начина, по който сме си го намислили, отваряме врата на Господа да ни открие Своята цел.\n– Но нали се молите: „Да бъде Твоята воля“! – плесна с ръце Борислав.\n– Точно тази молитва премахва желанията ни за това как нещата трябва да работят в живота ни. Тя позволява Божите идеи да поемат контрол над нещата.\n– Като ви гледам как се борите да станете по-добри последователи на Исус, направо ме напушва смях, – самодоволство и пренебрежение се четеше в очите на Борислав.\n– Духовното ни израстване е резултат от доверието ни в Господа, – заяви непоколебимо Радул. – Животът изпълнен с вяра в Бога, ни помага напълно да Му се доверим.\n– Без да знаете какво ви предстои? – Борислава вдигна въпросително вежди. – Вие сте луди.\n– Такъв е животът, който сме си избрали, – добросърдечно се усмихна Радул. – Всеки ден решаваме дали да се безпокоим за ставащото или да уповаваме на Бога.\nДвамата едва ли щяха да стигнат до единомислие, защото принадлежаха на двама различни господари, които коренно се различаваха.\nЕдиният изпълнен с любов и милост, готов да се притече на помощ, а другият злобен, коварен и отмъстителен, криещ лицето си в мрака.\nTags: връх, поглед, пръчка, сила\nPosted in разказ | Коментарите са изключени за На двама господари\nСлушай ме с очите\nвторник, юни 1st, 2021\nЕлена бе млада майка. Тя бе старателна домакиня. Днес реши:\n– Ще приготвя картофите така, както Дичо ги обича. Той скоро ще се върне от училище и сигурно много ще се зарадва на изненадата.\nДичо вървеше по улицата. По пътя за къщи той си припомняше всички неща, които го бяха поразили този ден.\n– Ще разкажа на мама всичко, което видях и преживях, – замечта се момчето. – Ще бъда много подробен, за да разбере всичко.\nС радостен вик Дичо се втурна в кухнята и прегърна майка си през кръста. Тя внимателно го отстрани и го посъветва:\n– По-внимателно, без да искам мога да те попаря или изгоря.\nДичо седна послушно на близкия стол и започна да разказва, преживяванията си през този ден.\nМайка му бе заангажирана с готвенето и не го слушаше. Тя бе невнимателна слушателка. Отговаряше кратко на сина си, без да задава въпроси.\nИзминаха няколко минути и Дичо с болка усети, че майка му изобщо не го слуша.\nТой дръпна полата ѝ с все сила. Елена се олюля и щеше да падне.\n– Какво правиш? – извика тя.\n– Мамо, слушай ме с очите, – изкрещя Дичо.\nЕлена се смути и си помисли:\n„Малкият е пощурял“.\nНо после осъзна какво искаше да ѝ каже синът ѝ.\nНеговият призив беше пределно ясен: „Изслушай ме. Искам да бъда важен за теб в тази минута“.\nTags: вик, въпрос, домакиня, картофи, кухня, майка, момче, очи, пола, преживявания, сила, син, слушателка, стол, улица, училище\nPosted in разказ | Коментарите са изключени за Слушай ме с очите


Дженев и Георгиев шампиони на двойки в Държавния турнир по тенис в Хасково - Хасковски новини\nДженев и Георгиев шампиони на двойки в Държавния турнир по тенис в Хасково\nХасковският тенисист Адриано Дженев и Георги Георгиев от ТК "Свиленград" триумфираха в надпреварата на двойки в Държавния турнир за юноши и девойки, провеждащ се на спортен комплекс "Юнак". На финала днес тандемът победи Боян Иванов от ТК “Хасково” и Симеон Латинчев от ТК “Виа Тенис Стар”- София. Шампионите стигнаха до успеха с резултат 6-2/6-3.\nТитлата на двойки при девойките спечелиха Дария Великова от ТК “15:40” и Виолина Митрофанова от ТК “Бароко Спорт”. На финала те победиха с 6-4/6-3 Мария Танева от ТК “Августа Траяна” и Надежда Петкова от ТК “Дема”.\nУтре са финалите на сингъл. При юношите един срещу друг ще се изправят Адриано Дженев и Васил Язаджиев. Днес Дженев спечели в полуфинала срещу Дейвид Симеонов с резултат 6-0/7-6 (4). В другия полуфинал Язаджиев се наложи над Димитър Пенчев от ТК “Кристи” – Дряново с 6-3/7-5. Решителният мач е утре на кортовете на “Юнак” от 09:30 часа.\nПри девойките за финала се класираха Виолина Митрофанова от ТК “Бароко Спорт” и Виктория Лазарова от ТК “Спорт Палас”.


Един милион европейци имат сертификат за COVID-19 - На една маса с Европа - Дневник\nЕдин милион европейци имат сертификат за COVID-19\n13:24, 08 юни 21 , 2698\nПовече от 1 милион европейски граждани имат вече издадени цифрови COVID сертификати за ЕС, съобщи еврокомисарят за правосъдието Дидие Рейндерс в Европейския парламент във вторник.\nТе са издадени в деветте държави, които вече използват европейския документ от 21 май: България, Гърция, Испания, Хърватия, Германия, Полша, Литва, Дания и Чехия. Още пет държави са готови да започнат издаването на сертификатите: Белгия, Исландия, Италия, Литва и Португалия.\nЕвропейската комисия съобщи, че успешно е тествала включването към електронния портал за проверка на автентичността на сертификатите 26 държави и че системата ще може да заработи, както е планирано, от 1 юни на територията на ЕС и членките на Шенген.\nРейндерс каза, че Еврокомисията е в контакт и с неевропейски държави, за да оцени дали техните документи за ваксинирани и преболедували са съвместими с европейските, за да ги включи към цифровия COVID сертификат.\nЕвропейският парламент ще гласува по-късно днес регламента, с който удостоверенията за ваксинирани, преболедували и тествани за COVID-19 ще бъде въведен в ЕС. Това е последната стъпка от неговото приемане, след което държавите членки ще бъдат задължени да признават документите, издадени от здравните власти в страните членки, като само ще проверяват за тяхната автентичност чрез QR кода, който е част от удостоверенията.\nВсе още не е ясно дали документите ще дават еднакви права за придвижване и достъп до всички държави, тъй като все още не са приети препоръките за уеднаквяване на изискванията, предложени от Еврокомисията на страните миналата седмица. Регулацията позволява на отделните държави да въвеждат допълнителни ограничения, ако смятат, че има риск от разпространение на инфекцията. Мерките ще трябва да се обявяват поне 48 часа по-рано, както и да бъде обоснована тяхната необходимост.\nЕвродепутати изразиха опасения, че това може да доведе до привилегироване на ваксинираните пред преболедувалите или притежателите на отрицателен PCR тест. Някои държави вече обявиха, че ще приемат без ограничения ваксинирани, като допълнителни тестове и изолация ще бъдат налагани на идващи от зони с голямо разпространение на COVID-19.\n"Не вирусът, а пачуъркът от национални правила отне правото на гражданите да пътуват свободно", заяви нидерландският евродепутат Софи Инт'велт. Тя предупреди, че все още съществува риск системата с COVID сертификатите да не доведе до улесняване на пътуванията, ако държавите са твърде рестриктивни към пристигащите чужденци.\nФренската социалистка Мишел Ривази заяви в пленарната зала в Страсбург във вторник, че няма да подкрепи сертификатите, тъй като в регламента не са предвидени никакви санкции за нарушаване на правата на гражданите и за неспазване от страна на държавите на правилата за придвижване.\nПреживелиците на един българин без сертификат заради различен тест\nЕС определи кой ще се признава за ваксиниран и преболедувал COVID-19\n20:03, 21 окт 21 / Европа 119\n14:26, 20 окт 21 / Европа 97\n11:18, 20 окт 21 / Европа 157\nРейтинг: 3087 13:44, 08 юни 21 Весело\nЕдинствения смисъл е така да се ограничат тълпите Танганайци пред прага на ЕС ...\nРейтинг: 867 13:53, 08 юни 21 Неутрално\nИ 100 млн. да имат Сертификат това повод за радост ли е?\nРейтинг: 6048 14:06, 08 юни 21 Неутрално\nТанганайците това не ги спира...\nРейтинг: 2247 14:18, 08 юни 21 Любопитно\n... "Не вирусът, а пачуъркът ...\n—цитат от коментар 0 на дописката\nКо туй "пачуърк"? 😆\nРейтинг: 2247 14:23, 08 юни 21 Любопитно\n...и че системата ще може да заработи, както е планирано, от 1 юни на територията на ЕС и членките на Шенген.\nТой 1. юни май мина преди няколко дена ... последно, работи ли ситемата или не работи?\nРейтинг: 753 14:24, 08 юни 21 Неутрално\nСтрахотно. Около 2 на 1000. Още две седмици със същите темпове и дори може да стигнат бройката на починалите от Ковид-19.\nРейтинг: 331 14:27, 08 юни 21 Неутрално\nЕ добре имаш сертификат - а как да го раздавам\nТази лудост няма да свърши\nПросто не ми се мисли за предстоящите години\nСветът просто лудна\nРейтинг: 5537 14:28, 08 юни 21 Неутрално\nСертификатът не е решение на ковид кризата\nРейтинг: 2656 14:39, 08 юни 21 Любопитно\nВаксинирането е, сертификатът е следствие.\nРейтинг: 257 14:45, 08 юни 21 Неутрално\nДо коментар [#8] от "pet_fire":Ваксинирането е, сертификатът е следствие.\n—цитат от коментар 9 на Consumer\nВаксини няма, има няколко медицински продукта, които евентуално могат да бъдат класифицирани като ваксини в бъдещето.\nРейтинг: 1065 14:46, 08 юни 21 Неутрално\n"Френската социалистка Мишел Ривази заяви в пленарната зала в Страсбург във вторник, че няма да подкрепи сертификатите"\nКакво друго да се очаква от социалисти и либерали!?\nРейтинг: 2656 14:49, 08 юни 21 Любопитно\nДо коментар [#10] от "tsefan_92":\nЯсно, вие сте поредния успешен вирусолог и имунолог, каквито в БГ с лопата да ги ринеш.\nРейтинг: 2656 14:51, 08 юни 21 Разстроено\nДо коментар [#11] от "Dankol":\nЕ то за социализма и неговите пациенти има всемирно определение.\nРейтинг: 18 14:54, 08 юни 21 Неутрално\nИнжектирането на експериментални препарати не е решение на ковид "кризата".\nРейтинг: 4164 14:55, 08 юни 21 Неутрално\nОчаквах да са десетки милиони. Защо са толкова малко?\nРейтинг: 18 14:56, 08 юни 21 Неутрално\n—цитат от коментар 11 на Dankol\nДа противопоставят се на откровен медицински фашизъм и дискриминация. Точно това се очаква от социалисти.\nКъде е проблема?\nП.П. не съм социалист.\nРейтинг: 2656 14:57, 08 юни 21 Любопитно\nДо коментар [#14] от "ziy481058904":\nА кое е правилното решение към момента? Дори в бараките на БАН на 4-ти километър са се активизирали да бъркат смеси.\nРейтинг: 18 15:02, 08 юни 21 Неутрално\n—цитат от коментар 15 на tacheaux\nЗащото се връзваш на пропагандата, колко "много" са желаещите на участват в най-мащабният ваксинационен експеримент провеждан някога.\nА реално баламите са малко. Всичките тия кандърми и увещания, че хората се избиват за ваксини са съчинявани и публикувани от тези, които ни плашеха с военни камиони извозващи трупове и масови гробове миналата година.\nЗащо да им вярваме сега?\nРейтинг: 18 15:07, 08 юни 21 Неутрално\nА кое е правилното решение към момента?\n—цитат от коментар 17 на Consumer\nЖивееш си живота. И теглиш една на мерки и теглилки. Никой не може да ти каже къде и как да ходиш. Проблема е раздут до безобразие. Медиите психират всички.\nВ бараките бъркат, щото има келепир в тая работа. Доста хора станаха милиардери и мултимилиардери. Ден цял живот храни.\nЦирка никога няма да спре докато има полза от него. Финансова и политическа.\nРейтинг: 18 15:13, 08 юни 21 Неутрално\nДо коментар [#10] от "tsefan_92":Ясно, вие сте поредния успешен вирусолог и имунолог, каквито в БГ с лопата да ги ринеш.\n—цитат от коментар 12 на Consumer\nНяма нужда са си вирусолог за да разбереш, че ваксини които ИЗРИЧНО НЕ предпазват от заразяване, НЕ могат да бъдат основание за освежаване от карантина!\nКакъв сертификат какви пет лева? Кой я съчини тази глупост? Вирусолог ли е?\nИзобщо нормални ли са тези в ЕС, кой и им диктува тези глупости?\nРейтинг: 18 15:14, 08 юни 21 Неутрално\nосвежаване от карантина!\n—цитат от коментар 20 на ziy481058904\nДа се чете: освобождаване от карантина.\nРейтинг: 2656 15:25, 08 юни 21 Любопитно\nДо коментар [#20] от "ziy481058904":\nНяма, в Русия са.\nРейтинг: 18 15:33, 08 юни 21 Неутрално\nДо коментар [#20] от "ziy481058904":Няма, в Русия са.\nКаква Русия бе?\nВаксинираните обикалят и сеят зараза с благоволението на ЕС и глупавите им безсмислени сертификати за безполезна ваксина, той Русия.\nАдекватни ли сте? Света ще се разпадне около вас докато гледате Русия.\nРейтинг: 196 15:35, 08 юни 21 Неутрално\nАз също имам. Скоро цяла Европа ще има, защото умните хора се ваксинират. Американците и китайците също, но разбира се, това е защото властите там искат да си избият населението, според теориите на дълбоко изостанали в умственото си развитие екземпляри. Такива да ги държат затворени на село, там да минат през тях още няколко мутации на вируса, докато им дойде акъла в кухите лейки или измрат (няма да е никаква загуба за цивилизацията). Или да ги спукат на всяка граница от платени pcr тестове, докато не им останат пари, и не щат - не щат да си седят на село, където да ги заварят следващите ковид мутации.\nРейтинг: 429 15:35, 08 юни 21 Неутрално\nДали не е време вече светът да си стане, какъвто беше преди ковид?\n15:41, 08 юни 21\nРейтинг: 6027 16:39, 08 юни 21 Любопитно\nНищо не е 1 от 500 ?!\n17:26, 08 юни 21\n17:28, 08 юни 21\n17:35, 08 юни 21\nРейтинг: 257 10:57, 09 юни 21 Неутрално\n[quote#24:"hik131059121"] дълбоко изостанали в умственото си развитие екземпляри. /quote]Единствените умствено изостанали са тези, които вярват, че корумпирани политици, продажни и компрометирани медии, както и фармацевтични компании глобявани милиарди долари за ДОКАЗАНИ злоупотреби им мислят доброто!Успех с лицевата парализа или каквото там е падне от лотарията с "ваксините".\n—цитат от коментар 30 на ziy481058904\nНе се хаби да им обясняваш, да си трошат главата като искат. Като коне с капаци са.\nРейтинг: 257 11:00, 09 юни 21 Неутрално\nДо коментар [#23] от "ziy481058904":Ваксинираните сеели зараза?\n—цитат от коментар 26 на hik131059121\nМногократно се каза (от производители, учени и др.), че ваксинираните (подложилите се на медицински експеримент) хора продължават да бъдат преносители на вируса, т.е. да- като им дадат само на тях свобода за пътуване, те ще сеят заразата.\n22:35, 09 юни 21\n22:36, 09 юни 21\nРейтинг: 14 13:12, 12 юни 21 Неутрално\nЗа да бъдем точни - и карантините не предпазват от вируса. Нито тестовете. Нито маските, ни дистанцията. Дори дезинфектантите не успяват. Цели държави затвориха, маскираха населението по света, дупчат всеки ден милиони хора с тестове и ваксини - и каква полза. Вирусът си мутииииира, инфектииииира, статистиките се натъкмяват - защото такъв е сценарият. Но за всеки идва Видовден.\nРейтинг: 14 13:13, 12 юни 21 Неутрално\nДо коментар [#25] от "atreu":\nТрябва да устискаме до 2023. Така е планирано.\nРейтинг: 4338 02:22, 13 юни 21 Весело\nИмам една редакционна забележка. Зная, че всички във форума ползват английския на ниво "майчин език", ама все пак на български сигурно има и по-добър превод от "пачуорк" в "...пачуъркът от национални правила. Няма да превеждаме дословното му значение (patch = кръпка), но например "мозайката от национални правила" ми се струва по-благозвунен израз.


Agriturismo Musignano - НАЙ-НИСКИ ЦЕНИ от agoda.com\nVia Poggio Tondo 12, Cerreto Guidi, Черето Гуиди, Италия, 50050 - Покажи на картата\nПовече за Agriturismo Musignano\nУдобно разположен в Черето Гуиди, Azienda Agricola Musignano е чудесна стартова точка, от която можете да започнете да проучвате този оживен град. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nAzienda Agricola Musignano предлага безупречно обслужване и необходимите удобства, за да удовлетвори гостите си. Този хотел предлага множество удобства, за да задоволи и най-изискания вкус.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като отопление, вентилатор, телевизор, хладилник, тоалетни артикули. Освен това в хотела можете да се възползвате от множество предложения за приятно прекарване на свободното време. Когато търсите удобно и комфортно място за настаняване в Черето Гуиди, изберете Azienda Agricola Musignano, който ще се превърне във втория Ви дом.\nМоля, уведомете предварително Agriturismo Musignano за очаквания час на пристигането ви.


Четвъртък, 21 Януари 2010 13:40\tот Красимир Николов\nПрочетена 3869 пъти.\nНа отиване, ако немаше доски или нето друго да натоварим мулетата, закачахме на самарете по неколко валека [*] сено. Ако ли пък се случеше и оттук да има кирие, тогава ние ще заденем сеното. Един валек ще оставим в Дерекьой, друг - в Чепеларе, трети - в Бачково. Та като се Еращаме, да има с какво да нахраним хайванете.\nВеднъж пак сме се застегали да вървим. И ще вървим рано, доде не се е развиделило. Тъй сме се сдумили.\nХубаво, ама ага станах утирнота и реках да се обуе - цървулете ги немаа. Куче ли ги отвлече, чилек ли ги украде, както и да е, йе останах без цървуле. Пък другарете припират - поть [*] ни чека. Ами сега? Нема как, ще се иде бос. Та то и да се найдеха цървулете, толкова бе ползата и от тех. Ама ще речеш защо? Защото изсохнат, та ти се вкопаят в ходилата - иде ти да заплачеш! Тогава какво ще нравиш, сваляш ги, вземаш ги наръки и тъй ще ги носиш доде найдеш вода да ги наквасиш. Наквасиш ги, чукаш ги с камень да омьокнат, че та пак ги обуеш доде станат сухи като тенекие. Ала колкото и да е пак, знаеш, че имаш подлоги на ногите.\nНейсе, ортосахме се ние, заотпарах йе бос зад мулетата. Ала къде е това Пловдив? Оттука, от Сивино до Устово, речи го, е близо 30 километра, оттам до Пловдив му клади още сто - и прави му сметката!\nОт Смилен товарихме доски на некакъв народен представител. Откарахме ги в Дерекьой. Там оставихме и сено за връщане. До вечерто излезохме на Момина вода и там спрехме да преспим. Хубаво, ама мене сон ме не фата. Ногите ми са лед. Въртех се ту на една, ту на друга страна - не ще. Тогава се сетих, че имам копаран. Свалих го и в единия ръкав мушнах едната нога, в другия - другата, та тъй заспах. Ала сутринта, ага станах, какво да видя - паднала е педя слана. Мислих, мислих, че та нагодих [*] другарете, та ми доведоха конет и от леглото - направо на самарет.\nЙехнах го йе и оттам, та - в Югово. Ала нещеш ли, оттам надолу пък като ни подбра един дъжд, лети на сижиме [*]. Станахме гола вода. То тогава немаше като сега найлонови завивки и какви ли не мушами.\nКакто и да е, отидохме в Стенимека в един хан. Ага влезахме, майка му стара - пет ли, шест ли души ли бехме - всички чучурим. Наполнихме стаяна с вода. Ти остави другото, ами беше ме страх да ни не изподят от хана. Ала ни не изподиха, бре!\nКриво-ляво пренощувахме в тоя хан, поизсушихме се и сутринта - пак към Пловдив.\nПловдив по това време бе на такова положение, че не можеш да найдеш залък хлеб свободно да купиш. И тиквените семки скришно ги продаваха. Ходехме тогава край казармите, та от войниците откопчвахме по некав хлеб. За три галагана, шейсе стотинки, войниците даваха един хлеб.\nТоварихме ние жито от Пловдив и се вращаме пак на същия хан в Стенимека. И йе пак съм бос. И да найдех цървуле, немаше с какво да ги купя. И пак лети, ала ние сме се фатили на поть. Какво ще правим - ще вървим. Станахме и дойдохме в Бачково - толкова минахме за един ден. И там имаше един хан, ала нам ни требва и хлеб. Колкото имехме, своршихме го. Ам сега как? Както се чудехме, водех в двора една рашничка [*] на каише и с кошчек. Хеле извадихме неколко кривача от житото, дето карахме, та го смилехме, сваряхме качамак и пак не умрехме.\nНа другия ден отново товарихме и оттам нагоре се разделихме на две - едни фатиха по шоше през Чепеларе, пък ние пак направо - през Момина вода. Добре, ама през кестермьота [*] бе трапно и доде да излезем на високоно, мулетището на Даракчията постана. Той караше и муле, и кон. Тогава чилекът взе едва страна от товара на мулено и го кладе отгоре на конет, пък другата половина задена. Ала ни щеш ли, по-нагоре постана и коня - отекоха му йогите. След малко окапа и червеното конище на Караусенското.\nОставихме двамината под една ела да чекат да отпочинат хайването и да ги подхранят с мисерчек, пък ние продължихме да вървим.\nАга излезохме на високоно и се оборнахме на равното - паднал е снег до колено. Конището, дето караше Хусьо Кесимовски, постна и то. И ние тогава четири души си разделяме товара му - по двайсет ли, по двайсет и пет кила ли е било, не помня, но го заденахме. Самичек чилека не можем да го оставим. Другите ги оставихме, ама те беха двамина.\nАла и с това се не сворши. Ага дойдохме на Момина вода и шестте мулета отведнъж затонаха в навеи. Колко и докога сме се разправяли доде ги извадим, не зная, но в Дерекьой стигнахме, ага има два часа до сомнуване. Отидохме напарво, дето бехме оставили сеното. Найдоха се и людие, та ни дадоха топълко да хапнем. Хапнахме и. . . измрехме. Както бехме йели, тъй бехме и заспали.\nНа утринота ага се разбудихме, една жена - нито я познавахме, нито я бехме чували - ни беше курдисала йека прогима [*]. Сетне се разбра, че мажот й е бил войник в нашето село. Когато си дойдохме, ние пък него за нищо не го оставихме. . .\nРазказал: С. ЧЕРВЕНКОВ\nвалек - свитък сено\nпоть - път\nнагадам - нагласям\nрашница - малка ръчна мелница\nкестермьо - направо, напряко\nпрогима - закуска\nОще от тази категория: « Латернови времена Дето го видиш, него да вярваш »


Начало Услуги Хижа Ком /стара/\nХижата се намира в Берковска планина, в местността Покоя, на 1620 м. надморска височина. До нея се достига по асфалтово шосе от гр. Берковица (18 км.), след което се продължава по почвен път с преход около 4 часа.\nСградата на хижата е реновирана, с локално отопление и разполага с 24 места в 2 апартамента и стаи с по 2 и 3 легла, снабдени със самостоятелни бани и санитарните възли. На разположение на изгладнелите от планинските преходи и чист въздух туристи има туристическа кухня и столова.\nРазположена е на 30 минути пешеходно разстояние от новата хижа Ком и е изходна точка към връх Ком, по пътека, чийто преход отнема около 1,5 - 2 часа. Другата туристическа пътека, тръгваща от хижата е към местността Малък самар, с. Бързия, както и летния туристически път към хижа Петрохан.\n3500 Berkovitsa, източно от "Горната кория"\n088 968 1693\nРазбоишки манастир "Св. Троица"


виргилски изделия биография, живот, интересни факти - Жертва На Зверството, Септември 2020\nVirgil Ware Биография, живот, интересни факти - Септември 2020\n6 декември 1949г\n15 септември 1963г\nПрат Сити, Алабама, Съединени американски щати\nБдител Ламар Уеър беше роден на 6 декември 1949г. Той се помни като а жертва на Движението за граждански права. В същия ден, когато в Бирмингам (15 септември 1963 г.) е извършена бомбардировка, Уейър е застрелян от двама бели тийнейджъри.\nБдител Ламар Уеър е роден на 6 декември 1949 г. Той е син на Джеймс и Лорен Уеър и третият, роден от шест братя и сестри. Той израства в Алабама във време, когато расовата сегрегация и конфликтите за равенство са в разгара си.\nТогава Уеър учи в началното училище в Сандаски и играе за своя класен футболен отбор. Освен това той печели допълнителни пари, като доставя въглища. Преди да се изправи пред съдбовната си смърт, той мечтаеше един ден да стане адвокат.\nЕдна неделя сутрин, 15 септември 1963 г. избухна бомба, убила четири момичета в баптистката църква на 16-та улица. След това в града се натрупа расово напрежение. На този ден, Върджил Уеър, заедно с брат му се бяха задали да потърсят мотор, за да участват в хартиен маршрут.\nПо-късно тази мисия ще се окаже последна за 13-годишното Уеър. Той се срещна с две бели момчета, Майкъл Лий и Лари Джо Симс. По-рано през деня двамата бяха преминали на сегрегационистка функция.\nПри мисълта, че Уеър и брат му също участват в демонстрациите, Лий извади пистолета си и стреля във въздуха, за да изплаши двамата братя. Пушките на Лий хванаха Уейър в гърдите и лицето и той умря от контузиите. Той е погребан, но почти забравен, докато не бъде споделена историята на смъртта му.\nПрез 2004 г. бяха направени дарения и Върджил Уеър препогребан с маркер. Името му в крайна сметка се включва Галерия на отличените граждани в Бирмингам (2013), в знак на чест и признание.


Джинджифил за мъже - превенция и лечение на джинджифил - Народни рецепти - 2019\nПоздрави на всички читатели на блога ми. Колко различни полезни растения са ни подготвили щедра природа! Нека с благодарност да използваме нейните подаръци! Джинджифилът за мъжете е темата на нашия разговор.\nДнес изброяваме полезните свойства на това растение за силната половина. Първо, джинджифилът се нарича "корен на любовта".\nЗа какви заслуги? Той съдържа такива аминокиселини, витамини, микроелементи, които не само запазват, но и увеличават мъжката сила.\nПрочетете повече - Джинджифил за отслабване\nВърнете се и подобрете потентността\nЗа много мъже, най-полезното свойство на джинджифила: увеличаване на сексуалното желание и способности, тоест, джинджифилът е най-силният естествен афродизиак, който може да предизвика сексуално желание дори при половината от мъжкото население, чиято ефикасност е почти починала.\nВ допълнение към умножаване на привличането към противоположния пол, "коренът" е в състояние да увеличи прилива на кръв към мъжките полови органи, създавайки силна ерекция.\nОсвен това ерекцията става стабилна, по-дълга.\nАко имате преждевременна еякулация или други проблеми в интимния живот, разбъркайте в 1 чаша топла вода 0,5 ч.л. от корен, 1 ч.л. мед. Вземете 1 чаша този еликсир 1-2 пъти на ден и всичко ще се получи.\nОттегляне на простатит!\nВъзпалението на простатата е едно от ужасните заболявания на мъжката половина, лекува се и с корена на тази подправка.\nВ много източноевропейски страни алкохолният ликьор е предпочитан пред лекарствата от аптеката.\nМедицинската тинктура е много проста: вземете 15 грама корен, мелете, налейте 100 г добра водка, оставете за 2 седмици на тъмно място.\nКак да приемате? Пийте 1 чаена лъжичка 3 пъти на ден, 15-20 минути преди хранене. Това лекарство може да се пие не само когато болестта вече е открита, но и за профилактика.\nПрочетете повече: джинджифил за жени\nБолести на сърцето и кръвоносните съдове - хитър враг\nТова заболяване засяга повече мъжете. Но имате сериозен защитник - пикантен гръбначен стълб!\nВ влакната на това растение е маса от калий, магнезий, витамин "В 6", която е необходима за подобряване на еластичността на кръвоносните съдове.\nИ той повишава имунитета. Пийте не обикновен чай, а добавете чиния с подправен корен.\nИ това се прави по следния начин: варете чай, сложете джинджифил в чаша, след 6-7 минути добавете 1 лъжица мед към напитката и го изпийте за здравето си!\nПрочетете също - лечение\nЧувствате ли се претоварени или инвалиди на сутринта? Чудото идва на помощ - еликсирът.\nНастържете парче джинджифил, пригответе го с вряща вода, оставете да престои 5 минути, добавете мед и резен лимон.\nНапитката дава много сила, добре тонизира, подобрява производителността.\nПолезните свойства на подправките могат да се дължат на способността му да прави храната смилаема, да премахва оригването, храносмилането, нормализирането на стомашната секреция, което също е важно за силна половина.\nПрочетете повече - рецепти с джинджифил\nЛекува безплодието при мъжете\nМного млади хора страдат от безплодие. Джинджърът увеличава шансовете за зачеване на здраво дете, поради наличието на желязо, фосфор, цинк, както и на ретинол, тиамин и други вещества, които подобряват репродуктивната функция. Той има положителен ефект върху подвижността на сперматозоидите.\nТова е един от най-смъртоносните видове от това заболяване. Мъжете страдат от това много по-често от жените. Проучванията показват, че веществото gingerol, което дава подправки пикантен вкус, просто не позволява развитието на раков тумор.\nКой трябва да се въздържа от консумация\nИма много малко противопоказания:\nЯзва на стомаха в остър стадий\nНе използвайте джинджифил преди операцията, ако трябва да се подложите на обща анестезия.\nНе може да се приема заедно с тези лекарства, които разреждат кръвта\nДжинджифилът е отличен регулатор на холестерола в кръвта\nИзлишният холестерол в кръвта е изключително вреден за човешкото тяло. Това явление води до появата на диабет, затлъстяване, чернодробно заболяване, но още по-лошо - за намаляване на нивото на тестостерон, който отново е отговорен за мъжката сила, добрата сперматогенеза. Джинджифилът ще помогне за понижаване на холестерола, като проправи пътя за здравето.\nРецептата за общо укрепване на тялото: просто дъвчете парчето корен три пъти на ден, след което студът ще ви премине, но романтичните чувства отново ще избухнат, дори и ако сте на много години.\nЗа подправка е винаги под ръка, можете да направите кисели джинджифил.\nВземете 250 грама от корена на белените тънко нарязани подправки, захар, оцет - 1 супена лъжица. лъжица, 1 чаена лъжичка сол, 0,5 литра вода. Сварете половината вода, добавете сол към нея. Оставете водата да ври. Напълнете нарязания гръб, оставете за 5 минути, след това източете водата.\nДокато се влива джинджифилът, поставете втората част на водата върху огъня, поставете в него захар, излейте корена, оставете да стои, докато се охлади. След това добавете оцет, покрийте пота с капак, сложете го в хладилника, оставете да стои една нощ. На сутринта можете да го използвате.\nПроста рецепта за мариноване\nВземете 0,5 кг обелени, тънко нарязан корен, поставени в буркан с литър, изсипете в саламура: 2 супени лъжици. лъжици захар, 1 супена лъжица. Лъжица сол, 1 ч. Лъжица оцет. Суши, както и други ястия с тази добавка ще придобият уникален вкус.\nЗащита срещу пептична язва\nЛечебните свойства на корена се използват при лечението на пептична язва, тъй като убива бактериите, които причиняват това заболяване.\nНо има опасност от увреждане на тялото, ако тази подправка се използва в големи количества. Открих още едно свойство на джинджифил - избави човек от паразити!\nОказва се, че много мъже осъзнават ефекта от тази подправка!\nОтзивите са много положителни. Някой е започнал да има по-малко главоболие, кашлица, студ.\nНо най-важното, те започнаха да пият по-малко хапчета, имаше енергия, ефективност и личен живот беше коригиран.\nМного хора отбелязват подобряването на паметта, укрепването на нервната система.\nПушачите използват плочи от тази подправка, за да премахнат неприятната миризма на тютюн.\nСкъпи мъже! Природата даде истински магически корен. Използвайте този подарък, за да подобрите здравето си!\nГледайте видеоклипа: The Great Gildersleeve: Birthday Tea for Marjorie A Job for Bronco Jolly Boys Band (Ноември 2019).\nЛицева гимнастика от брили: как да затегнете формата на лицето\nСурови чеснови топки със семена и ядки\nCopyright 2019 \_ Спорт, красота и здраве \_ Джинджифил за мъже - как да си възвърнем жизнеността и мъжката сила


Шеф Наталия Хитрина с ново авторско меню | Женски тайни\nНачало » Шеф Наталия Хитрина с ново авторско меню\nИдеята за създаване на ресторант „Арбат“ на шеф Наталия Хитрина дошла преди много години, когато е искала да отпразнува рождения ден на своята майка. Искала да открие ресторант-празник: с музика на живо,танци, шоу.\nУви, по онова време, шеф Хитрина не е успяла да намери ресторант, в който да се усеща уюта на дома, но и да се предлага качествена руска кухня. Затова реши да направи такова място. И така, от създаването си до ден днешен, руският ресторант „Арбат“ се превърна в любимо място на хора от цяла България, които споделят безброй положителни отзиви както в социалните мрежи, така и в книгата за похвали на самият ресторант.\n„Върнахте ни в Русия, с руска атмосфера и дух!“ – това е сред най-често срещаният отзив от клиенти.\n„Моите медали и грамоти са моите клиенти, които 12 години прекрачват прага на моят руски ресторант!„, споделя Наталия.\nВсъщност, историята на създателката на „Арбат“ е повече от завладяваща. Участничката в Master ChefБългария шеф Хитрина откровено споделя, че любовта ѝ към кухнята се е родила още в ранните детски години. И е започнала с доста неприятен инцидент. Баба и готвела борш на печката, а 4-годишната Наталия, която омагьосана наблюдавала свещенодействието на старата на, решава да помогне. Тя протяга ръчички към тенджерата, обръща я и врящата течност залива детското тяло.\nПротивно на очакванията обаче, изгарянията и неприятната случка не успяват да откажат момичето от магията на готвенето. Без да подозира, че ще се превърне в топ кулинар и собственик на престижен руски ресторант, бъдещата шеф Хитрина прави първите си стъпки в кулинарията. Заедно с майка си и бабите си, тя започва да готви най-различни интересни ястия. Обикаля от село в село в Русия , търсене на автентични и редки рецепти, с които, разбира се, веднага започва да експериментира.\nКогато се стигнало до откриването на ресторант „Арбат“, менюто му не било много богато, но е предлагало цели три вида пелмени. За никого не е тайна, че шеф Наталия Хитрина обожава пелмени и те са любимото и ястие. Е, благодарение на експериментите собственичката, пелмените в менюто са вече 13 вида, а с всяка следваща година, MasterChef-ката добавя по един нов вид. В менюто можете да откриете към днешна дата богат избор от традиционни руски ястия, сред които супи, предястия и основни ястия. А за десертите – коментарът е излишен, галят небцето, докосват сетивата и ви пренасят в друго измерение.\n“Хайверът не е мезе, но е идеално допълнение към водка “ – сподели пред гостите си шеф Хитрина.\nШеф Хитрина получава своята звездна слава в телевизионното риалити „Master Chef България“,bTV. Продуцентите на ралитито, запознати с уникалния ресторант и неговата собственичка, отправят покана към Наталия Хитрина да влезе в предаването като шеф готвач и бъде главен консултант по приготвяне натрадиционна руска кухня. Въпреки че е зодия скорпион, шеф Наталия Хитрина е изключително уравновесен човек и огромен професионалист, който още с появата си предизвика истински фурор в телевизионния ефир.


Какво е йога? – Йога Варна\nЗнанието за йога води началото си от древни текстове, които датират от поне 5000 години. Древните индийски мъдреци в търсене на същността на живота достигнат високо ниво на съзнание и разкриват тайни за здравословно, щастливо и хармонично съществуване. Мъдреците нарекли това тайно и свещено знание „йога” и го предавали от учител на ученик като избягвали популяризирането му. Йога била достояние само на индийските богове, така както свещеният нектар „амброзия” бил привилегия само за боговете на Олимп. Съвременният човек дължи знанието си за йога на древния индийски мъдрец Патанджали живял през II-ри и I-ви век преди нашата ера. Патанджали събира устното знание и практики за йога в известната си книга Йога сутра (Знание за йога).


Рецепта Кавърма в омлет | Kaufland\n500 г обезкостено свинско месо\nМесото се нарязва на средно големи кубчета, овкусява се със сол и черен пипер и се запържва около 3 минути в сгорещеното олио.\nЛукът се нарязва на едро и се прибавя в тенджерата с месото. Задушава се на тих огън 10-15 минути.\nДобавят се нарязаните чушки, поръсва се с червения пипер, посолява се и се налива 1 ч. ч. гореща вода. Щом кипне, се задушава 30 минути, докато остане на мазнина. Подправя се с чубрицата и се задушава още 2-3 минути.\nЯйцата се разбиват със солта. В сгорещено олио се сипва по един черпак от сместа и се изпичат 6 омлета, които се подреждат в чиния един върху друг.\nВсяка порция се приготвя, като на дъното на гювече се поставя по един омлет така, че да покрие и стените му. Сипва се от кавърмата, захлупва се с краищата на омлета, обръща се върху порционна чиния и се сервира, като се украсява с магданоз, резени краставица и домати.